CELEX: 32018R0318
Language: sl
Date: 2018-02-22 00:00:00
Title: Uredba Evropske centralne banke (EU) 2018/318 z dne 22. februarja 2018 o spremembi Uredbe (EU) št. 1011/2012 o statistiki imetij vrednostnih papirjev (ECB/2018/7)

5.3.2018   
               
               
                  SL
               
               
                  Uradni list Evropske unije
               
               
                  L 62/4
               
            UREDBA EVROPSKE CENTRALNE BANKE (EU) 2018/318
      z dne 22. februarja 2018
      o spremembi Uredbe (EU) št. 1011/2012 o statistiki imetij vrednostnih papirjev (ECB/2018/7)
      
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije,
      ob upoštevanju Statuta Evropskega sistema centralnih bank in Evropske centralne banke ter zlasti člena 5 Statuta,
      ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (1) ter zlasti členov 5(1) in 6(4) Uredbe,
      ob upoštevanju naslednjega:
      
                  (1)
               
               
                  Namen podatkov, ki se zbirajo po Uredbi (EU) št. 1011/2012 Evropske centralne banke (ECB/2012/24) (2), je, da se Evropskemu sistemu centralnih bank (ESCB) zagotovijo celovite statistične informacije o izpostavljenosti gospodarskih sektorjev in poročevalskih enot za podatke po skupinah v državah članicah, katerih valuta je euro, posebnim razredom vrednostnih papirjev na zelo razčlenjeni ravni. Te informacije omogočajo poglobljeno analizo transmisijskega mehanizma denarne politike in oceno izpostavljenosti Eurosistema tveganjem pri operacijah denarne politike. Omogočajo tudi poglobljeno analizo finančne stabilnosti, vključno z ugotavljanjem in spremljanjem tveganj za finančno stabilnost.
               
            
                  (2)
               
               
                  V okviru Uredbe Sveta (EU) št. 1024/2013 (3), Uredbe (EU) št. 806/2014 Evropskega parlamenta in Sveta (4) in Uredbe Sveta (EU) št. 1096/2010 (5) se pridobljeni podatki uporabljajo tudi za namene bonitetnega nadzora in reševanja ter se zagotovijo Evropskemu odboru za sistemska tveganja.
               
            
                  (3)
               
               
                  Pojem poročevalskih enot za podatke po skupinah je bil v Uredbi (EU) št. 1011/2012 (ECB/2012/24) uveden in opredeljen z Uredbo Evropske centralne banke (EU) 2016/1384 (ECB/2016/22) (6). Svet Evropske centralne banke (ECB) bo določil poročevalske enote za podatke po skupinah za namen zbiranja podatkov po Uredbi (EU) št. 1011/2012 (ECB/2012/24) ob upoštevanju več meril, vključno s pomembnostjo poročevalske enote za podatke po skupinah za stabilnost in delovanje finančnega sistema v euroobmočju in/ali posameznih državah članicah. Zaradi večje pravne jasnosti je treba določiti, da se vsi pomembni nadzorovani subjekti, ki jih neposredno nadzira ECB v skladu z Uredbo Sveta (EU) št. 1024/2013, štejejo za pomembne za stabilnost in delovanje finančnega sistema, zaradi česar se prav tako lahko določijo kot poročevalske enote za podatke po skupinah.
               
            
                  (4)
               
               
                  Na podlagi odločitve zadevne nacionalne centralne banke (NCB) lahko po začetku veljavnosti Uredbe (EU) 2016/1384 poročevalske enote za podatke po skupinah poročajo podatke, ki se poročajo po členu 3a Uredbe (EU) št. 1011/2012 (ECB/2012/24) (v nadaljnjem besedilu: podatki po skupinah), neposredno ECB. S tem se bo omogočila učinkovitejša uporaba razpoložljive informacijske infrastrukture baze podatkov statistike imetij vrednostnih papirjev ESCB in odpravila potreba po vzpostavitvi ločenih nacionalnih sistemov za obdelavo podatkov pri vsaki NCB.
               
            
                  (5)
               
               
                  Če se NCB odloči, da ne bo zbirala podatkov po skupinah, bi morala o tem obvestiti ECB, ki bi morala v tem primeru prevzeti nalogo zbiranja podatkov neposredno od poročevalskih enot za podatke po skupinah. ECB in zadevna NCB bi morali to med seboj ustrezno urediti.
               
            
                  (6)
               
               
                  Zato je treba Uredbo (EU) št. 1011/2012 (ECB/2012/24) ustrezno spremeniti –
               
            SPREJEL NASLEDNJO UREDBO:
      Člen 1
      Spremembe
      Uredba (EU) št. 1011/2012 (ECB/2012/24) se spremeni:
      
                  1.
               
               
                  v členu 2(4) se točka (b) nadomesti z naslednjim:
                  
                              „(b)
                           
                           
                              enaka pragu 0,5 % ali pod njim, pod pogojem, da poročevalska enota za podatke po skupinah izpolnjuje nekatera kvantitativna ali kvalitativna merila, ki potrjujejo njeno pomembnost za stabilnost in delovanje finančnega sistema v euroobmočju, na primer zaradi medsebojne povezanosti z drugimi finančnimi institucijami v euroobmočju, dejavnosti v več jurisdikcijah, nenadomestljivosti, kompleksnosti korporativne strukture ali neposrednega nadzora ECB, in/ali v posameznih državah članicah euroobmočja, na primer zaradi relativne pomembnosti poročevalske enote za podatke po skupinah v določenem delu trga bančnih storitev v eni ali več državah članicah euroobmočja ali neposrednega nadzora ECB.“;
                           
                        
            
                  2.
               
               
                  člen 3a se spremeni:
                  
                              (a)
                           
                           
                              odstavek 3 se nadomesti z naslednjim:
                              „3.   Zadevna NCB ali, kadar se podatki po skupinah poročajo ECB po odstavku 5, ECB zahteva, da poročevalske enote za podatke po skupinah četrtletno poročajo oznako ‚izdajatelj je del poročevalske skupine (bonitetni obseg)‘ po posameznih vrednostnih papirjih in oznako ‚izdajatelj je del poročevalske skupine (računovodski obseg)‘ po posameznih vrednostnih papirjih za vrednostne papirje s kodo ISIN ali brez nje, ki jih ima njihova skupina, v skladu s poglavjem 2 Priloge I.“;
                           
                        
                              (b)
                           
                           
                              doda se naslednji odstavek 5:
                              „5.   Brez poseganja v določbe odstavka 1 poročevalske enote za podatke po skupinah poročajo podatke po skupinah Evropski centralni banki, če se zadevna NCB v skladu s členoma 3a in 4b Smernice ECB/2013/7 odloči, da morajo poročevalske enote za podatke po skupinah poročati statistične informacije neposredno ECB.“;
                           
                        
            
                  3.
               
               
                  člen 4a se nadomesti z naslednjim:
                  „Člen 4a
                  Odstopanja za poročevalske enote za podatke po skupinah
                  1.   Zadevna NCB ali, kadar se podatki po skupinah poročajo ECB po členu 3a(5), ECB po posvetovanju z zadevno NCB lahko poročevalskim enotam za podatke po skupinah odobri odstopanja od zahtev za poročanje iz člena 3a, kot sledi:
                  
                              (a)
                           
                           
                              zadevna NCB ali ECB, kot je primerno, lahko poročevalskim enotam za podatke po skupinah dovoli, da poročajo po posameznih vrednostnih papirjih statistične informacije, ki zajemajo 95 % vrednosti vrednostnih papirjev, ki jih ima taka poročevalska enota ali njena skupina, v skladu s to uredbo, pod pogojem, da preostalih 5 % vrednostnih papirjev, ki jih ima skupina, ni izdal en sam izdajatelj;
                           
                        
                              (b)
                           
                           
                              zadevna NCB ali ECB, kot je primerno, lahko od poročevalskih enot za podatke po skupinah zahteva, da zagotovijo dodatne informacije o vrstah vrednostnih papirjev, za katere je odobreno odstopanje po točki (a).
                           
                        2.   Zadevna NCB ali, kadar se podatki po skupinah poročajo ECB po členu 3a(5), ECB po posvetovanju z zadevno NCB lahko poročevalskim enotam za podatke po skupinah odobri odstopanja od zahtev za poročanje, ki se nanašajo na oznako ‚izdajatelj je del poročevalske skupine (bonitetni obseg)‘ po posameznih vrednostnih papirjih, kakor je določeno v členu 3a(3), če lahko zadevna NCB ali ECB, kot je primerno, te podatke izpelje iz podatkov, zbranih iz drugih virov.
                  3.   Zadevna NCB ali, kadar se podatki po skupinah poročajo ECB po členu 3a(5), ECB po posvetovanju z zadevno NCB lahko poročevalskim enotam za podatke po skupinah za dve leti od prvega poročanja v skladu s členom 10b(2) odobri odstopanja od zahtev za poročanje, ki se nanašajo na poročanje po posameznih subjektih, določeno v poglavju 2 Priloge I, za subjekte, ki so rezidenti zunaj Unije, če lahko zadevna NCB ali ECB, kot je primerno, izpelje informacije iz poglavja 2 Priloge I za vse subjekte, ki so rezidenti zunaj Unije, skupaj.“;
               
            
                  4.
               
               
                  člen 4b se nadomesti z naslednjim:
                  „Člen 4b
                  Splošna odstopanja in okvir, ki velja za vsa odstopanja
                  1.   Zadevna NCB ali, kadar se podatki po skupinah poročajo ECB po členu 3a(5), ECB po posvetovanju z zadevno NCB lahko odobri odstopanja od zahtev za poročanje po tej uredbi, če dejanske poročevalske enote iste podatke že poročajo po: (a) Uredbi (EU) št. 1071/2013 Evropske centralne banke (ECB/2013/33) (*1); (b) Uredbi (EU) št. 1073/2013 (ECB/2013/38); (c) Uredbi (EU) št. 1075/2013 (ECB/2013/40) ali (d) Uredbi (EU) št. 1374/2014 (ECB/2014/50) ali če lahko zadevna NCB ali ECB, kot je primerno, drugače izpelje iste podatke, v skladu z minimalnimi statističnimi standardi, določenimi v Prilogi III.
                  2.   Zadevna NCB ali, kadar se podatki po skupinah poročajo ECB po členu 3a(5), ECB po posvetovanju z zadevno NCB zagotovi, da so izpolnjeni pogoji iz tega člena ter členov 4 in 4a, za namene odobritve, obnovitve ali preklica katerega koli odstopanja, kar pride v poštev in po potrebi, z učinkom od začetka vsakega koledarskega leta.
                  3.   Zadevna NCB ali, kadar se podatki po skupinah poročajo ECB po členu 3a(5), ECB po posvetovanju z zadevno NCB lahko za dejanske poročevalske enote, ki so jim bila odobrena odstopanja po tem členu, členu 4 ali členu 4a, določi dodatne zahteve za poročanje, kadar zadevna NCB ali ECB, kot je primerno, meni, da je potrebna dodatna razčlenitev. Dejanske poročevalske enote poročajo zahtevane podatke v 15 delovnih dneh od zahteve zadevne NCB ali ECB, kot je primerno.
                  4.   Kadar zadevna NCB ali, kadar se podatki po skupinah poročajo ECB po členu 3a(5), ECB odobri odstopanja, lahko dejanske poročevalske enote kljub temu izpolnijo vse zahteve za poročanje. Dejanska poročevalska enota, ki se odloči, da ne bo izkoristila odstopanj, ki jih je odobrila zadevna NCB ali ECB, kot je primerno, mora pridobiti soglasje zadevne NCB ali ECB, kot je primerno, preden odobrena odstopanja pozneje izkoristi.
                  
                     (*1)  Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1).“;"
						
               
            
                  5.
               
               
                  člen 6a se nadomesti z naslednjim:
                  „Člen 6a
                  Roki za podatke po skupinah
                  1.   NCB prenesejo ECB četrtletne podatke po skupinah po posameznih vrednostnih papirjih v skladu s členom 3a(1) in poglavjem 2 Priloge I do 18.00 po srednjeevropskem času na 55. koledarski dan po koncu četrtletja, na katero se podatki nanašajo.
                  2.   Če se NCB v skladu s členom 3a(5) odloči, da morajo poročevalske enote poročati statistične informacije neposredno ECB, poročevalske enote te informacije prenesejo ECB do 18.00 po srednjeevropskem času na 45. koledarski dan po koncu četrtletja, na katero se podatki nanašajo.“;
               
            
                  6.
               
               
                  člen 7a se nadomesti z naslednjim:
                  „Člen 7a
                  Združitve, delitve in reorganizacije
                  V primeru združitve, delitve ali reorganizacije, ki bi lahko vplivala na izpolnitev statističnih obveznosti, zadevne poročevalske enote neposredno ali prek zadevnega pristojnega nacionalnega organa v skladu z ureditvami za sodelovanje obvestijo zadevno NCB ali, kadar se podatki po skupinah poročajo ECB po členu 3a(5), ECB o načrtovanih postopkih za izpolnitev zahtev za statistično poročanje, določenih v tej uredbi, ko postane namera za izvedbo take operacije javna in pravočasno, preden začne učinkovati.“;
               
            
                  7.
               
               
                  vstavi se naslednji člen 10c:
                  „Člen 10c
                  Prvo poročanje po začetku veljavnosti Uredbe Evropske centralne banke (EU) 2018/318 (ECB/2018/7)
                  Prvo poročanje podatkov po skupinah v skladu s členom 3(a) po začetku veljavnosti Uredbe Evropske centralne banke (EU) 2018/318 (ECB/2018/7) (*2) se začne s podatki za referenčno obdobje september 2018.
                  
                     (*2)  Uredba Evropske centralne banke (EU) 2018/318 z dne 22. februarja 2018 o spremembi Uredbe (EU) št. 1011/2012 o statistiki imetij vrednostnih papirjev (ECB/2018/7) (UL L 62, 5.3.2018, str. 4).“;"
						
               
            
                  8.
               
               
                  priloge I, II in III se spremenijo v skladu s Prilogo k tej uredbi.
               
            Člen 2
      Končna določba
      Ta uredba začne veljati 1. oktobra 2018.
      
         Ta uredba je v celoti zavezujoča in se neposredno uporablja v državah članicah v skladu s Pogodbama.
         V Frankfurtu na Majni, 22. februarja 2018
         
            
               Za Svet ECB
            
            
               Predsednik ECB
            
            Mario DRAGHI
         
      
      
         (1)  UL L 318, 27.11.1998, str. 8.
      
         (2)  Uredba (EU) št. 1011/2012 Evropske centralne banke z dne 17. oktobra 2012 o statistiki imetij vrednostnih papirjev (ECB/2012/24) (UL L 305, 1.11.2012, str. 6).
      
         (3)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).
      
         (4)  Uredba (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL L 225, 30.7.2014, str. 1).
      
         (5)  Uredba Sveta (EU) št. 1096/2010 z dne 17. novembra 2010 o dodelitvi posebnih nalog Evropski centralni banki v zvezi z delovanjem Evropskega odbora za sistemska tveganja (UL L 331, 15.12.2010, str. 162).
      
         (6)  Uredba Evropske centralne banke (EU) 2016/1384 z dne 2. avgusta 2016 o spremembi Uredbe (EU) št. 1011/2012 (ECB/2012/24) o statistiki imetij vrednostnih papirjev (ECB/2016/22) (UL L 222, 17.8.2016, str. 24).
      
         PRILOGA
         Priloge I, II in III k Uredbi (EU) št. 1011/2012 (ECB/2012/24) se spremenijo:
         
                     1.
                  
                  
                     poglavje 2 Priloge I se spremeni:
                     
                                 (a)
                              
                              
                                 del 1 se spremeni:
                                 
                                             (i)
                                          
                                          
                                             stavek na koncu dela 1 nad tabelo se nadomesti z naslednjim:
                                             „Zadevna NCB ali, kadar se podatki po skupinah poročajo ECB po členu 3a(5), ECB se lahko tudi odloči, da od poročevalskih enot za podatke po skupinah zahteva poročanje podatkov za polja 9 do 11 in, če se ne zajamejo že v točki (b) ali (c), za polja 31 do 37.“;
                                          
                                       
                                             (ii)
                                          
                                          
                                             besedilo opombe (1) v tabeli se nadomesti z naslednjim:
                                             
                                                         „(1)
                                                      
                                                      
                                                         Kadar se uporablja odstopanje iz člena 4a(3), se podatki za polja, ki se nanašajo na poročanje po posameznih subjektih, poročajo v skladu z ustreznimi pravili, kakor jih določi zadevna NCB, ki je odobrila odstopanje, ali, kadar se podatki po skupinah poročajo ECB po členu 3a(5), ECB, tako da se zagotovi homogenost podatkov z vidika obveznih razčlenitev.“;
                                                      
                                                   
                                       
                           
                                 (b)
                              
                              
                                 del 2 se spremeni:
                                 
                                             (i)
                                          
                                          
                                             stavek na koncu dela 2 nad tabelo se nadomesti z naslednjim:
                                             „Zadevna NCB ali, kadar se podatki po skupinah poročajo ECB po členu 3a(5), ECB lahko zahteva, da poročevalske enote za podatke po skupinah poročajo tudi podatke za polja 8 do 10, 12 in, če se ne zajamejo že v točki (b) ali (c), za polja 53 do 59.“;
                                          
                                       
                                             (ii)
                                          
                                          
                                             besedilo opombe (1) v tabeli se nadomesti z naslednjim:
                                             
                                                         „(1)
                                                      
                                                      
                                                         Kadar se uporablja odstopanje iz člena 4a(3), se podatki za polja, ki se nanašajo na poročanje po posameznih subjektih, poročajo v skladu z ustreznimi pravili, kakor jih določi zadevna NCB, ki je odobrila odstopanje, ali, kadar se podatki po skupinah poročajo ECB po členu 3a(5), ECB, tako da se zagotovi homogenost podatkov z vidika obveznih razčlenitev.“;
                                                      
                                                   
                                       
                           
               
                     2.
                  
                  
                     Priloga II se spremeni:
                     
                                 (a)
                              
                              
                                 v delu 1 se prvi stavek nadomesti z naslednjim:
                                 „Ta tabela vsebuje podroben opis kategorij instrumentov, ki jih zadevna nacionalna centralna banka (NCB) ali, kadar se podatki po skupinah poročajo Evropski centralni banki (ECB) po členu 3a(5), ECB prenese v kategorije, ki se uporabljajo na nacionalni ravni, v skladu s to uredbo.“;
                              
                           
                                 (b)
                              
                              
                                 v delu 2 se prvi stavek nadomesti z naslednjim:
                                 „Ta tabela vsebuje opis kategorij sektorjev, ki jih zadevna NCB ali, kadar se podatki po skupinah poročajo ECB po členu 3a(5), ECB prenese v kategorije, ki se uporabljajo na nacionalni ravni, v skladu s to uredbo.“;
                              
                           
                                 (c)
                              
                              
                                 v delu 4 se opredelitve v tabeli spremenijo:
                                 
                                             (i)
                                          
                                          
                                             opredelitev pojma „stanja po tržni vrednosti“ se nadomesti z naslednjim:
                                             „Vrednost imetja vrednostnega papirja po tečaju na trgu v eurih. Zadevna NCB ali, kadar se podatki po skupinah poročajo ECB po členu 3a(5), ECB mora načeloma zahtevati, da se natečene obresti poročajo v tej postavki ali ločeno. Vendar pa lahko zadevna NCB ali ECB, kot je primerno, na podlagi svoje diskrecijske pravice zahteva podatke, ki ne zajemajo natečenih obresti.“;
                                          
                                       
                                             (ii)
                                          
                                          
                                             opredelitev pojma „identifikacijska koda garanta“ se nadomesti z naslednjim:
                                             „Standardna koda, dogovorjena z zadevno NCB ali, kadar se podatki po skupinah poročajo ECB po členu 3a(5), z ECB, ki enolično označuje garanta, in informacija o vrsti identifikatorja, ki se uporablja za to kodo, npr. identifikator pravnih subjektov, identifikator EU ali nacionalni identifikator.“;
                                          
                                       
                           
                                 (d)
                              
                              
                                 v delu 5 se opredelitve v tabeli spremenijo:
                                 
                                             (i)
                                          
                                          
                                             opredelitev pojma „identifikator EU“ se nadomesti z naslednjim:
                                             „Identifikator EU pomeni identifikacijsko kodo, dogovorjeno z zadevno NCB ali, kadar se podatki po skupinah poročajo ECB po členu 3a(5), z ECB, ki se splošno uporablja in omogoča nedvoumno identifikacijo katerega koli subjekta v EU.“;
                                          
                                       
                                             (ii)
                                          
                                          
                                             opredelitev pojma „nacionalni identifikator“ se nadomesti z naslednjim:
                                             „Nacionalni identifikator pomeni identifikacijsko kodo, dogovorjeno z zadevno NCB ali, kadar se podatki po skupinah poročajo ECB po členu 3a(5), z ECB, ki se splošno uporablja in omogoča nedvoumno identifikacijo katerega koli subjekta v državi, katere rezident je.“;
                                          
                                       
                                             (iii)
                                          
                                          
                                             opredelitev pojma „raven poročanja“ se nadomesti z naslednjim:
                                             „Raven poročanja se nanaša na to, ali se podatki poročajo po posameznih subjektih ali za skupino, kakor je opredeljeno v točkah 23 in 24 člena 1. Za podatke, ki se poročajo na ravni subjekta, je treba v dogovoru z zadevno NCB ali, kadar se podatki po skupinah poročajo ECB po členu 3a(5), z ECB uporabiti harmonizirana načela računovodstva in konsolidacije, tj. informacije na ravni subjekta morajo biti čim bolj skladne z računovodskimi načeli skupine in njenimi načeli za izračun tveganj.“;
                                          
                                       
                           
                                 (e)
                              
                              
                                 v delu 6 se opredelitve v tabeli spremenijo:
                                 
                                             (i)
                                          
                                          
                                             opredelitev pojma „identifikacijska koda imetnika“ se nadomesti z naslednjim:
                                             „Standardna koda, dogovorjena z zadevno NCB ali, kadar se podatki po skupinah poročajo ECB po členu 3a(5), z ECB, ki enolično označuje imetnika, in informacija o vrsti identifikatorja, ki se uporablja za to kodo, npr. identifikator EU ali nacionalni identifikator.“;
                                          
                                       
                                             (ii)
                                          
                                          
                                             opredelitev pojma „identifikacijska koda neposredno obvladujočega podjetja imetnika“ se nadomesti z naslednjim:
                                             „Standardna koda, dogovorjena z zadevno NCB ali, kadar se podatki po skupinah poročajo ECB po členu 3a(5), z ECB, ki enolično označuje pravni subjekt, katerega neposredno pravno odvisen del je imetnik, in informacija o vrsti identifikatorja, ki se uporablja za to kodo, npr. identifikator pravnih subjektov, identifikator EU ali nacionalni identifikator.“;
                                          
                                       
                           
                                 (f)
                              
                              
                                 v delu 7 se opredelitev pojma „identifikacijska koda izdajatelja“ v tabeli nadomesti z naslednjim:
                                 „Standardna koda, dogovorjena z zadevno NCB ali, kadar se podatki po skupinah poročajo ECB po členu 3a(5), z ECB, ki enolično označuje izdajatelja, in informacija o vrsti identifikatorja, ki se uporablja za to kodo, npr. identifikator EU ali nacionalni identifikator.“;
                              
                           
               
                     3.
                  
                  
                     Priloga III se spremeni:
                     
                                 (a)
                              
                              
                                 točka 1 se nadomesti z naslednjim:
                                 
                                             „1.
                                          
                                          
                                             Minimalni standardi za prenos:
                                             
                                                         (a)
                                                      
                                                      
                                                         poročanje zadevni nacionalni centralni banki (NCB) ali, kadar se podatki po skupinah poročajo ECB po členu 3a(5), ECB mora biti pravočasno in v rokih, ki jih določi zadevna NCB ali ECB, kot je primerno;
                                                      
                                                   
                                                         (b)
                                                      
                                                      
                                                         statistična poročila morajo imeti obliko in format po tehničnih zahtevah, ki jih za poročanje določi zadevna NCB ali ECB, kot je primerno;
                                                      
                                                   
                                                         (c)
                                                      
                                                      
                                                         določiti je treba kontaktne osebe pri dejanski poročevalski enoti;
                                                      
                                                   
                                                         (d)
                                                      
                                                      
                                                         upoštevati je treba tehnične specifikacije za prenos podatkov do zadevne NCB ali ECB, kot je primerno.“;
                                                      
                                                   
                                       
                           
                                 (b)
                              
                              
                                 točki 2(d) in (e) se nadomestita z naslednjim:
                                 
                                             „(d)
                                          
                                          
                                             dejanske poročevalske enote morajo upoštevati dimenzije in decimalne številke, ki jih določi zadevna NCB ali, kadar se podatki po skupinah poročajo ECB po členu 3a(5), ECB za tehnični prenos podatkov;
                                          
                                       
                                             (e)
                                          
                                          
                                             dejanske poročevalske enote morajo upoštevati pravila zaokroževanja, ki jih določi zadevna NCB ali, kadar se podatki po skupinah poročajo ECB po členu 3a(5), ECB za tehnični prenos podatkov.“